Ego Henricus, Trecensis comes palatinus, notum facio presentibus et futuris quod intuitu Dei et religiosi Haymonis, abbatis Sancti Sequani totus que conventus ejusdem ecclesie, concessi quod ecclesia illa quinque arpenta terre que in potestate Barbone poterit adquirere a suis hominibus, et ab aliis, libera ab omni consuetudine et exactione ad me pertinenti in perpetuum permaneat, et homines prefate ecclesie quicumque infra spatium horum quinque arpennorum manserint, ab omni justicia et exactione ad me pertinenti et sub monitione liberorum meorum permaneant, nec in aliquem exercitum et expeditionem eant, nisi ego ipse et aliquis ministeralium de domo mea ierit. Quod si mortua manus in aliquo hominum suorum fuerit et forismaritagium quicuique per justiciam suam habere poterit suum libere erit; si vero ad me vel ad prepositum meum clamor detulerit tercia pars mea erit, et due partes ipsius erunt. Preterea quemcumque hominum suorum maiorem suum instituerint, liberum ab omni consuetudine et exactione esse concedo. Quisquis etiam hominum suorum in helemosinam ei dare aliquid et vendere voluerit et alius etiam sive miles fuit si vero meus feodus et jus meum non admittam, intuitu ejusdem ecclesie et monachorum ibidem Deo servientium laudo et concedo. Hec autem omnia ut nota permaneant, et rata teneantur litteris annotata, sigilli mei impressione firmavi. Affuerunt autem hujus rei testes Hugo, dux Burgundie; Manassès decanus Lingonensis; Haicius de Planciaco; Theobaldus de Fimiis; Ansellus de Triangulo; Willelmus marescallus; Artaudus camerarius et Petrus Lingonensis. Actum Trecis, anno incarnationis verbi M°C°LXX°VIII°. Datum per manum Stephani cancellarii: nota VI kl. maii.